สวัสดีค่ะ พอดีว่ารอบประจำเดือนมัน 14 วันมาสองครั้งติดแล้วอ่ะค่ะ ทั้งๆที่ปกติไม่เคยมาเร็วขนาดนี้ หรือเท่ากับว่าในระยะหนึ่งเดือนนิดๆเป็นประจำเดือน 3 ครั้งแล้วค่ะ สาเหตุเกิดจากอะไรหรอคะ ขอบล่วงหน้าค่ะ
สวัสดีค่ะ การมีระยะห่างระหว่างรอบประจำเดือน 14 วัน ถือว่าสั้นผิดปกติ โดยอาจเกิดจากสาเหตุ เช่น1. มีการตั้งครรภ์แล้วมีภาวะแทรกซ้อนเกิดขึ้น เช่น แท้งคุกคาม เป็นต้น โดยเลือดที่ออก ไม้ได้เป็นประจำเดือน2. มีการอักเสบติดเชื้อในโพรงมดลูก มักมีอาการปวดท้องน้อยและตกขาวที่ผิดปกติร่วมด้วย3. มีโรคที่มดลูก เช่น เนื้องอกมดลูก มีติ่งเนื้อในโพรงมดลูก เยื่อบุโพรงมดลูกหนาตัวผิดปกติ มะเร็งเยื่อบุโพรงมดลูก มะเร็งปากมดลูก เป็นต้น4. มีโรคในระบบอื่นๆ เช่น มีภาวะเกร็ดเลือดต่ำ ภาวะไทรอยด์ฮอร์โมนผิดปกติ เป็นต้น แต่ก็จะต้องมีอาการผิดปกติอื่นๆ ร่วมด้วย5. ผลจากการใช้ยาฮอร์โมนต่างๆ เช่น ยาฉีดคุมกำเนิด ยาฝังคุมกำเนิด ยาสตรี สมุนไพร อาหารเสริมต่างๆ เป็นต้น6. การผลิตฮอร์โมนของรังไข่ผิดปกติหากที่ผ่านมาได้มีเพศสัมพันธ์ แนะนำควรลองตรวจหาการตั้งครรภ์ดูก่อน หากตรวจไม่พบ ก็ควรไปพบสูติ-นรีแพทย์เพื่อตรวจหาสาหตุและรักษาค่ะ ไม่ควรปล่อยให้มีเลือดออกบ่อยๆ เพราะจะทำให้เกิดภาวะโลหิตจางตามมาได้ค่ะ